438.01 REGOLAMENTI DWAR IL-LOTTERIJA NAZZJONALI L-AVVIŻ LEGALI 73 ta’ l-2004. L-AVVIŻ LEGALI 73 ta’ l-2004. 1. It-titolu ta’ dawn ir-regolamenti hu Regolamenti dwar il-Lotterija Nazzjonali. 2. Tifsir. Kap. 438. Kull referenza f’dawn ir-regolamenti għall-Att hija referenza għall-Att dwar Lotteriji u Logħob Ieħor, u d-disposizzjonijiet ta’ l-artikolu 2(1) ta’ l-Att għandhom japplikaw ukoll għal dawn ir-regolamenti, kemm-il darba r-rabta tal-kliem ma tkunx teħtieġ xort’oħra. 3. Għall-fini tat-tifsira ta’ "Lotterija Nazzjonali " skond l-artikolu 2(1) ta’ l-Att, il-logħbiet li jkunu parti mil-Lotterija Nazzjonali għandhom ikunu dawk il-logħbiet kollha speċifikati fil-liċenza għal-Lotterija Nazzjonali li tkun fis-seħħ f’dak iż-żmien, kif din tista’ tiġi emendata minn żmien għal żmien bħal ma jkunu awtorizzati li jiġu operati mid-detentur ta’ liċenza għal Lotterija Nazzjonali skond ir-regoli u proċeduri li jkunu speċifikati f’dik l-istess liċenza.